
PROME MINISTER Evelyn Wever-Croes 


Asunto General, Innovacion, Organisacion Gubernamental, Infrastructura y Planificacion Teritorial 

Prome Minister Evelyn Wever-Croes: 


POTRET HISTORICO 


Di President van de Hoge Raad Mr. Gerdineke De Groot 
hunto cu Prome Minister di Aruba 

Dialuna 27 di September, Prome Minister Evelyn Wever-Croes 
a ricibi bishita di cortesia di Presidente di Hoge Raad Mr. 
Gerdineke 'Dineke' de Groot. Desde 1 di November 2020, Mr. 
de Groot ta fungi den e funccion importante aki. Hoge Raad ta 
e corte di casacion na Hulanda y pa henter Reino. Mr. Dineke 
de Groot ta e prome presidente di Hoge Raad femenino desde 
1838 cu Hoge Raad a wordo introduci. 


Mr. Dineke de Groot ta un bon ehempel di hende muhe den 
posicionnan halto y di liderazgo. Den nos tempo, aunke cu ta 
birando mas common pa wak hende muhe den posicionnan di 
liderazgo y posicionnan clave, toch e cantidad di lider femenino 
mundialmente ta hopi limita. 


Na Aruba tin hopi hende muhe den posicionnan clave den 
comunidad cu ta trahando den diferente area di crecemento 
como tambe den politica. Parlamento di Aruba ta consisti di / 
parlamentario femenino y den Gobierno tin 2 minister feminino. 
Mundialmente hende muhenan ta wordo eleva na posicionnan 
di liderazgo, manera Margaret Thatcher, Angela Merkel y 





cu un hende muhe cu ta lidera un pais pa prome biaha den nos 
historia sirbiendo su di dos termino como Prome Minister. Pa 
Prome Minister Evelyn Wever-Croes, ta un motibo di orguyo 
pa sirbi nos pais como hende muhe den posicion di liderazgo. 


Den un publicacion di Forbes, nan a enfatisa cu paisnan 
democratico unda cu ta respeta derechonan humano y hende 
muhenan a alcansa posicionnan di liderazgo, ta paisnan cu 
miho a maneha e crisis di Covid 19. Prome Minister di nos 
pais a mustra esaki tambe den e pio crisis cu Aruba a conoce. 
Aruba ta recuperando poco poco pero sigur bou di su maneho. 
Un meta sigur ta pa sigui encurasha nos mucha y hende 
muhenan pa duna tur di nan banda pa alcansa nan sofio y 
bira profesionalnan cu ta asumi posicionnan clave den nos 
comunidad. 


Prome Minister ta gradici Mr. Dineke de Groot pa su bishita di 
cortesia y a tuma un potret cu ta keda archiva como un potret 
historico. 

Prome Minister Evelyn Wever-Croes: 


Sanjeev Chand, The Fertile F... UNCDF Abhisheik Dhawan 


Y 
Olivier Wenden, VP & CEO, P... 


Organizer - Joint SDG Fund Lisa Kurbiel, Head of Joint SDG... 

E siman aki Prome Minister Evelyn Wever - Croes a participa na 
e conferencia virtual “Blended Finance in Action, SDG Finance 
in Small Island Development States (SIDS)' di Nacionnan Uni 
y Fiji. Un conferencia den cual ta wordo delibera ki forma di 
financiamento tin pa paisnan chikito y vulnerabel pa proteccion 
di naturalesa. 


Manera ta conoci como SIDS, Aruba ta desproporcionalmente 
vulnerabel compara cu paisnan mas grandi cu tin mas recurso. 
Cambio di clima a demostra di ta un menasa pa entre otro e 
sistema di cuminda, salud y economia. Ademas ta consciente 
cu como pais chikito, Aruba no ta den un posicion cu por dicidi 
pa elimina e impacto di e reto global aki. Sinembargo, door 
di entre otro respeta conocemento local y haciendo bon uzo 
di tecnologia, por transforma e sociedad y economia den uno 

cu ta mas sigur y mas sostenibel pa futuro generacionnan, 
Premier Wever - Croes a splica. 


“E cambio real por wordo realisa solamente si tin compromiso 
politico serio local y globalmente. Como SIDS mester y laga nos 
bos resona guia pa un vision positivo di con mundo lo por ta”, 
Premier Wever — Croes a bisa y ta enfatisa cu e enfoke mester 
ta riba solucionnan innovativo y financiamento pa enfrenta e 
realidad. Y e esfuerso aki mester ta conhunto incluyendo cada 
individuo, cada instituto, cada comunidad y cada pais. 


E rol di Nacionnan Uni y comunidad internacional ta encera 
provee financiamento pa e asina yama "coral reef nations" 
pa logra cumpli cu e metanan describi den e SDGs. E ayudo 
aki di e Gobierno di Fiji ta exactamente locual "small island 
nations" tabata referi na dje, ora cu den pasado a adresa 
cambio di clima y retonan den desaroyo. Door di promove e 
tipo di financiamentonan aki, proteccion di rif ta wordo reconoci 
como e fundeshi pa sistema di desaroyo economico resiliente. 
Treciendo oportunidad pa comunidadnan por ta prospero den 
harmonia cu naturalesa. 


Concluyendo Premier Wever - Croes a bisa cu e esfuerso 
conhunto entre Nacionnan Uni y Gobierno di Fiji ta un ehempel 
pa e region Caribense. A pesar di ta situa otro manda di mundo, 
tin hopi aspecto cu ta conecta nos cu otro. Y hunto so, den 
cooperacion y cu ayudo di partnernan global, por trece cambio. 

UNCDF-JSDG-GFCR Panelist 


Anders Berlin, Director, LDC Investment Platf... 


UNCDF-JSDG-GFCR Panelist 


O y g? 


Record Raise Hand Q&A 


C) Diaranson 29 September 2021 





Prome Minister Evelyn Wever-Croes: 


PROME MINISTER TA FELICITA TELEARUBA 
CU NAN 58 ANA DI EXISTENCIA 


gobierno di Aruba, Prome Minister Evelyn Wever-Croes ta 
felicita esnan cu ta labora y a labora den pasado na TeleAruba 
pa asina durante di 58 aña ta e medio di comunicacion pa nos 
akinan na Aruba. 


“Mi mes tempo mi tabata mucha nos tabata por a wak masha 
poco canal na television y TeleAruba tabata un di e uniconan. 
Nos a lanta cu TeleAruba como e metodo cu ta comunica nos 
cu otro, con nos ta haña informacion di kico ta sosodiendo na 
Aruba y rond di mundo y mescos cu mi, indudablemente hopi 
hende. Den futuro TeleAruba lo sigui hunga e rol importante 
aki como nos planta nacional pa ta esun cu ta comunica nos 
A Ccu e resto di comunidad y resto di mundo. 

Diaranson 29 di September, nos planta nacional di television 
TeleAruba ta cumpli 58 aña di existencia. Den nomber di 


Masha masha pabien y sigui cu e excelente trabounan pa 
comunica cu pueblo. 





Dia Mundial di Conscientisacion di 


UZA Y PA CONECTA! 

MINISTER Ursell Arends 


Integridad, Naturalesa, Transporte y Asuntonan di Adulto Mayor 

Minister Ursell Arends: 


En conexion cu Dia Internacional di Adulto Mayor 


GOBIERNO A DECRETA LUNA DI OCTOBER 
COMO LUNA DI ADULTONAN MAYOR 





Den nomber di Gabinete Wever-Croes ll y Minister di Asuntonan 
di Adulto Mayor, Minister Ursell Arends diamars atardi a anuncia 
cu Gobierno di Aruba ta decreta luna di October como luna di 
Adultonan Mayor. Dia prome di October, ta Dia Internacional 
di Adultonan Mayor y cu e decreto aki, Aruba lo celebra esaki 
durante henter luna di October. 


"Den e proximo 4 añanan, Ministerio di Adultonan Mayor lo 
traha duro pa asina duna e mas di 25 mil Adulto Mayor den nos 
comunidad pa garantisa un miho calidad di bida y sigui traha 
den bon cooperacion cu tur instancia cu ya caba ta trahando 
den e veld pa logra e meta aki", Minister Arends a enfatisa. 


Minister Arends a remarca cu e decision aki sigur ta un honor 


tambe na tur instancia y fundacion cu ya caba ta haciendo e 
trabou pa garantisa bon cuido y trato pa nos Adultonan Mayor. 
Pa cu esaki, Minister Arends ta felicita y alabes duna danki na 
cada un di e instancianan y fundacionnan aki y cada persona 
cu ta traha duro pa e Adulto Mayor. Pabien tambe na tur nos 
Adultonan Mayor y danki pa ta esnan cu a yuda construi nos 
pais. 


"Ban celebra hunto den e luna nos dilanti dedica na nos 
Adultonan Mayor y duna nan e amor y tempo cu nan merece. 
Aruba ta di nos tur y nos Adultonan Mayor por conta cu 
Gabinete Wever-Croes ll y e ministerio cu ta bou mi encargo 
lo traha duro na bienestar di cada un di boso”, Minister Ursell 
Arends a expresa. 

MINISTER Xiomara Maduro 


Finansa y Cultura 

Minister di Cultura Xiomara Maduro ta felicita: 


TELEARUBA NOS PROME PLANTA 





NACIONAL DI TELEVISION NA ARUBA CU 
SU 58 —— 


Na ocasion di 58 aniversario di nos planta nacional Telearuba, 
Minister di Cultura ta felicita e personal di Telearuba y henter 
pueblo di Aruba. Sin lubida tur esnan cu durante e ultimo 58 
afia a labora y coopera cu nos planta nacional. Cada uno a 
duna nan contribucion pa nos comunidad por a ricibi noticia, 
educacion y entretenimiento via imagen di Telearuba. 


Na afia 2019 Ministerio di Cultura y Departamento di Cultura a 
publica e buki 'BaluArte', esaki ta un buki den cua a documenta 
historia di personanan y organisacionnan cu a duna un 
contribucion significante na desaroyo di cultura den e ultimo 
65 añanan na Aruba. Telearuba tambe ta forma parti di e buki 
BaluArte y relaciona cu e 58 aniversario di Telearuba, Minister 
di Cultura ta comparti parti di historia di nos planta di television 
local. 


Dia 29 di september 1963 orguyosamente lelearuba NV a 
cuminsa opera como e prome planta di television nacional. 
Esaki tabata danki na e gran esfuerso y hopi sacrificio di algun 
persona na Aruba kendenan a desaroya e concepto pa un 
propio planta di television y pa construi e planta aki. E tempo ey 
Gobierno Central di Antia Hulandes no tabatin planea pa habri 
un planta di television na Aruba. Al contrario, e preferencia di 
Gobierno Central tabata pa haci un retransmision a traves di 
Telecuracao, p'asina comunidad di Aruba tambe por mira e 
planta di television di Corsou. 


Contrario na e posicion di Gobierno Central, Aruba a para firme 
riba su decision pa opera su propio planta di television y no a 
acepta un planta di retransmision pa ricibi Telecuracao. Aruba 
a logra realisa su deseo y Telearuba a bira operacional cu un 
minimo di 12 empleado. E staf di Telearuba e tempo ey tabata 
consisti di tanto empleado di Telecuracao como empleado local. 
Mientras cu Telearuba tabata preparando pa su grandioso 
apertura, e empleadonan a experencia hopi momento di 

ansiedad y tension. Por ehempel ora cu Compania Philips 
a haci un prueba cu luz di TL, a resulta cu e tipo di camara 
obtenibel den e tempo ey 'Plumbicon' no tabata suficientemente 
sensitivo pa proyecta e luz corecto pa e pantaya. Telearuba 
mester a soluciona e problema creativamente y a percura pa e 
studio haya spotlight pa traha cu ne. 


E anochi di apertura di Telearuba 29 di september 1963 tabata 
exitoso y grandioso. Varios artista local a presenta y tabatin 
speech elocuente di esnan cu tabata envolvi cu e apertura 
aki. Asina mes Telearuba a enfrenta problema serio durante e 
anochi aki. A resulta cu nos planta di television nobo, operando 
riba canal 12, a topa cu algun conflicto cu e retransmitor di 
Venezuela. Mester a busca un solucion y Telearuba a dicidi pa 
pidi permiso pa transmiti programa riba un canal diferente, esta 
canal 13, en bes di hisa e poder di su retransmitor. Awendia 
ainda canal 13 ta e canal oficial di Telearuba, mientras despues 
a agrega canal 23. 

Na momento cu Aruba a haya su Status Aparte na 1986, 
Telearuba no tabata forma parti mas di ATM Telecuracao, cu a 
sigui bou di autoridad di Gobierno di Antia Hulandes. 


Durante su periodo di existencia, Telearuba tabata presenta 
tanto programa local como tambe transmision di Latino- y Norte 
America, incluyendo novela y pelicula. Awendia Telearuba ta 
stream diariamente programa y videonan en bibo, ofreciendo 
asina un fluho continuo di programa audiovisual y video riba 
internet. Telearuba ta ofrece tambe un diversidad di programa 
na su audiencia manera entre otro programa en bibo produci 
localmente, evento y entretenimento cultural, noticia, programa 
di combersacion en bibo, cobertura di actividad deportivo y 
tambe programanan internacional. 


Na september 2004 SETAR, e compania di telecomunicacion 
di Aruba, a cumpra Telearuba. Esaki a exigi un inversion hopi 
grandi ya cu e edificio tabata den necesidad di un renobacion 


completo. Ademas tabata necesario pa adkiri ekipo digital 
moderno pa asina lelearuba por opera como un stacion di 
television ultra moderno. Telearuba nobo a habri oficialmente 
na maart 2005. Na 2007 e planta a inverti den un truck di 
transmision nobo cu ta opera cu standard definition y analoog. 
Na 2009 Telearuba a cambia su ekipo digital pa procesa High 
Definition y a cuminsa graba contenido riba hard disk y memory 
cards. Na 2010 Telearuba a haya su canal High Definition, 
313HD. Durante afianan cu a sigui a haci mas inversion den 
digitalisacion. Na 2017 a cambia e truck di transmision cu tabata 
Standard Definition y analoog pa High Definition. A haci tur e 
inversionnan pa digitalisa Telearuba y garantisa continuidad. 


Minister di Cultura Xiomara Maduro ta expresa palabranan di 
pabien y exito pa Telearuba sigui informa, educa y entretene 
nos comunidad y ta un refleho constante di e vitalidad y afan 
pa innovacion cu ta caracterisa nos pais Aruba. 

KEN TA NOS MINISTER DI FINANSA Y CULTURA: 


Dialuna, dia 20 di september 2021 Pais Aruba a haya un 
Gobierno nobo, Gabinete Wever-Croes 2. Un Gobierno di 8 
Minister y desde e dia ey, Xiomara Maduro ta encarga cu e 
carteranan di Finansa y Cultura. 


KEN TA XIOMARA MADURO? 

Xiomara tin 46 aña di edad, ta soltera y ta mama di un yiu 
homber, Ethan Ruiz, cu tin 14 aña di edad. Xiomara ta yiu 
di Antonia Ras, miho conoci como Chida y Antonio Maduro 
(q.e.p.d.), miho conoci como Tommy. Xiomara su mama tabata 
traha na Casa Haime y New Amsterdam Store y su tata na 
Bureau Interne Diensten den Gobierno. 


Xiomara a hereda su mama su sonrisa, cu ta un refleho di su 
curason y caracter. Su mama tin un bon curason y semper ta 
gusta yuda tur hende. Tras di su bunita sonrisa, tin un caracter 
fuerte y “e ta riba su punto”. Na un edad relativamente hoben 
Xiomara su mama a cuminsa traha pa yuda su famia. Door di 
esaki su mama semper a motiv'e pa e studia. 


ou tata tabata un sosten grandi na momento cu ela drenta 
politica. Ta door di su tata, Xiomara a sifia bira un persona hopi 
social cu ta gusta combersa cu tur hende. Su tata a inspir'e pa 
lesa hopi desde un edad jong pa asina amplia su conocemento 
tur dia. Lamentablemente Xiomara su tata a bay descansa net 
6 luna prome cu eleccion di aña 2017. Xiomara ta conoci como 
un mandatario carismatico y apesar di tur reto cu e ta enfrenta, 
semper e tin un sonrisa riba su cara. 


EDUCACION 

Xiomara a bishita Imelda Kleuterschool y a cuminsa Sint 
Dominicus College cu apenas 5 aña. Ora cu ela caba esaki, 
ela bay La Salle College MAVO unda cu na 1990 ela gradua 
como 'best geslaagde'. Xiomara a sigui studia y a bay Colegio 
Arubano HAVO y VWO, cual ela caba na aña 1995. Despues 
di esaki, Xiomara a bay studia na Hulanda, unda ela studia 
Management, Economie & Recht y a obtene su Bachelor 
Degree in Economics' na Hogeschool van Arnhem en Nijmegen 
na afia 1999. Xiomara a continua cu su estudio na Universidad 
di Groningen na unda ela a studia Nederlands Recht cu 
specialisacion den Bedrijfsrecht. Finalmente na november 
2002 ela obtene e titulo di 'Meester in de Rechten' cual ta un 
logro cu e ta hopi orguyoso di dje. 


CARERA PROFESIONAL 

Xiomara a regresa Aruba bek na aña 2003 y ela traha 6 
afia como Funcionario di Maneho (Beleidsmedewerker) na 
Meldpunt Ongebruikelijke Transacties (MOT), awor Financial 
Intelligence Unit. Durante su trabou ela capacita su mes como 
un Certified Anti-Money Laundering Specialist (CAMS) y tambe 
a sigui diferente curso pa asina amplia su conocemento riba e 
tereno aki. 


COMIENSO DEN POLITICA 
Na aña 2009 ex-Minister President Nelson Orlando Oduber a 





yama Xiomara na su a pa -— e pa cut þá lista di 
partido MEP. Su prome reaccion tabata un hari duro ya cu el'a 
gar'e di sorpresa y e no a spera e peticion aki pero Xiomara 
a acepta e reto. Asina ela tuma e decision pa subi e tarima 
politico di Aruba como candidato number 9 riba e lista di partido 
MEP pa e districto di Playa. 


CARERA POLITICO 

Na augustus 2009 Xiomara a debuta como figura politico na 
momento cu ela participa na eleccion electoral den september 
2009. Ora cu lider honorario di MEP, Nelson Orlando Oduber 
a dicidi di no acepta su asiento den Parlamento di Aruba, 
secuencia di lista a pone cu Xiomara a bira Parlamentario 
di Pais Aruba. Di e manera aki ela cuminsa oficialmente den 
politica. Xiomara a asumi e funcion di Miembro di Parlamento 
pa 8 aña. Como Parlamentario Xiomara tabata conoci pa pa su 
actitud critico riba e maneho financiero. 

Na afia 2017 a toca Xiomara e honor pa sirbi Pueblo como 
minister di Finansa, Asuntonan Economico y Cultura den 
Gabinete Wever-Croes. Como mandatario, Xiomara a 
demostra di por maneha e carteranan aki y a surpasa e reto 
financiero mas grandi cu Aruba a conoce den aria 2020, door 
di e pandemia cu a afecta henter mundo. 


Dia 20 di september 2021 Xiomara a huramenta como minister 
di Finansa y Cultura pa Gabinete Wever-Croes 2. Pa Xiomara 
e ta un honor pa por sigui sirbi Pueblo di Aruba. 

MINISTER XIOMARA MADURO TABATA 
INVITADO DEN E PROGRAMA 
"NA CAS CU EDJEAN' 


Dialuna, minister Xiomara Maduro, tabata invitado den e 
programa di Go Cultura Foundation, "Na Cas cu Edjean', 
caminda cu entre otro el'a comparti su vision y proposito pa 
cu cultura di nos pais pa e siguiente 4 añanan di gobernacion. 










































Durante e anochi aki, minister Maduro a elabora mas riba e 
topico di cultura y educacion caminda cu minister Maduro a 
splica cu riba agenda ta para pa ehecuta e parti di “Cultuur 
Educatie cu ta un topico cu den reino Hulandes tambe ta 
wordo papia di dje. Minister Maduro a duna di conoce cu no 
obstante cu e carteranan di Enseñansa y Cultura no ta hunto, 
lo traha hunto cu minister di Enseñansa pa asina realisa e parti 
aki. 

Minister Xiomara Maduro a elabora tambe riba industria creativo 
cual e lo bay desaroya durante e proximo añanan. Minister 
Maduro a enfatisa cu e creacion di esaki lo cuminsa for di cero 
pa motibo cu pa crea un industria nobo, den e caso aki uno 
creativo, tin mester di un departamento cu ta para fuerte, cu ta 
ekipa pa por haci e trabou y cu por brinda e sosten necesario 
pa esaki pero tambe mester alinea tur e otro departamentonan 
cu tin di haber cu esaki pa asina hunto nan por traha riba e 
industria creativo nobo cu lo bin cune. 


Finalmente minister Maduro a splica tambe mas riba e fondonan 
necesario pa nos industria creativo y tambe con e pandemia a 
afecta esaki y con gobierno lo yuda pa esnan den e industria 
aki por yega na e fondonan necesario pa por sigui. 


Minister Xiomara Maduro kier gradici Edjean Semeleer pa 
tabata tine como invitado den su programa y ta spera cu den 
futuro nan por bolbe sinta atrobe pa asina wak bek riba tur 
locual a wordo haci pa cultura di nos pais. 

Turismo y Salubridad Publico n 





Minister Dangui Oduber: 


TURISMO CRUSERO TA SIGUI CRESE 
GRADUALMENTO DEN LUNA DI OCTOBER 


pa sigui acerca mas linea crucero pa bin Aruba, tambe pa 
splicanan kico e situacion ta na Aruba. Na mes momento lo 
comparti tambe e protocolnan cu lineanan crucero lo mester 
sigui. 









Aruba tawata e prome destinacion pa e cruceronan. Cu esaki 
Aruba ta continua su recuperacion di nos turismo crucero. Sigur 
esaki ta crea oportunidadnan pa nos economia, pa e cuponan 
di trabou, pa tour operators, pa taxistnan, pa restaurantnan y 
tiendanan di retail. 


Minister Dangui Oduber ta menciona cu mescos tawata e 
caso cu e bishitantenan stayovers, turismo crucero lo mira un 
crecemento gradualmente segun proyeccion di APA. 


STREET 
è 
ARUBA PORTS AUTHORITY NV 


DENM. e Ro» TEC. SCHEDULE CRUISESHIP OCTOBER 2021 
E cantidad di barconan crucero ta aumenta gradualmente y den 
luna di October 2021 Aruba lo ricibi 9 calls cu ta un aumento 





| | 
gradual compara cu luna di September cu tabata tin solamente 
P" [roe ][1z] eeeenmveaumox — — ] 
[we ][13] [oovssevor vac seas — — ] 
Minister ta recorda pueblo cu ta apenas na juni 2021 Aruba a EIE MEE 19.00 
ricibi su promer linea crucero desde maart 2020. Pa mas cu 1 —— ne 
aña y 3 luna Aruba no a ricibi ningun barco crucero. Gobierno [sun |[24][cetesarry Equinox] 
ta haci hopi esfuerso pa cruceronan por ta bek na Aruba. [mon ][25][emeraLo Princess] 
Den october lo ta yegando barconan crusero for di Celebrity 
Cruises, Royal Caribbean Cruise lines y Carnival Cruise Lines. 


Minister Oduber a señala cu pa e aña aki ainda falta 18 calls. 


TOTAL CALLS OCTOBER 2021 


Note that the cruise schedule is strictly provisional and is subject to change without prior notice. For more information please visit our 
Facebook page or website www.arubaports.com 


Schedule di barco crucero den luna di october 2021 a conoce 
un aumenta di 3 calls. Minister Oduber ta splica cu Ministerio 
di Turismo, APA y ATA ta keda traha na un manera pro-activo 

Minister Dangui Oduber: 


INDUSTRIA TURISTICO TA SIGUI COSECHA 
DESAROYONAN POSITIVO 


j ) 





Diaranson atardi Minister di Turismo sr. Dangui Oduber a 
anuncia cu e aerolinea nacional Hulandes esta KLM a caba 
di confirma cu nan lo bay aumenta nan operacion na Aruba. 
KLM lo bay aumenta nan operacion cu 15 vuelonan adicional, 
es decir mas vuelo cu nan tabata tin planea pe inicialmente. 
Esaki lo sosode durante e temporada di high season entre 15 
di december cu 14 di januari. Minister Oduber ta contento di 
por comparti e noticia positivo aki cu henter e comunidad di 
Aruba den cuadro di e recuperacion di nos turismo. 


KLM ta un socio importante pa turismo di Aruba, ya cu ta 
percura pa e transporte di un gran cantidad di bishitante for di e 
mercado Europeo en general. Minister su maneho di mercadeo 
ta pa diversifica nos turismo den e mercado Europeo mescos ta 
conta pa e mercado Mericano. Minister Oduber kier a recorda 
pueblo cu di 20 di november binidero lo tin e vuelo inaugural di 
Frontier Airlines cu lo ta un vuelo directo for di Miami. Pa asina 
sigui diversifica nos turismo den e parti Mericano tambe cu ta 
esun di mas importante pa Aruba. 


E vuelonan lo ser realisa cu un avion tipo A330-200, tin 
capacidad pa 268 pasahero. Cu esaki KLM a aumenta nan 
capasidad pa Aruba cu 4020 pasahero extra den e temporada 
di high season. Pa Aruba, esaki ta nifica e potencial pa un 
crecemento adicional den turistanan Europeo atrabes di 
diferente conexion via Hulanda. 


KLM cu 15 vuelo adicional pa Aruba 

Ya caba e diferente ekiponan di trabou tanto na Aruba como 
na e oficinanan di turismo di Aruba na Europa a cuminsa 
informa agencianan di biahe, operador di tours y otronan di e 
posibilidad awo mas amplio pa yega Aruba, specialmente den 
e luna friu di winter na Europa. Minister a menciona cu segun e 
proyeccionnan e afia aki su high season ta premira di surpasa 
esun di 2019 cu tabata afia sumamente existoso den turismo. 
Segun e mandatario e ta premira un high season sumamento 
positivo pa e turismo di Aruba. 


Minister Oduber a menciona e proyecto di "Gateway 2030" 
cu ta un proyecto hopi importante pa e economia di Aruba. 
E proyecto aki ta un proyecto di mas di 140 miyon dollar cu 
lo genera mas cu 200 cupo di trabou sea directo of indirecto. 
E proyecto aki lo crea un spin off economico pa pais Aruba y 
lo trece placa den caha di Gobierno atraves di impuesto. Ta 
un proyecto importante pa e ampliacion y renobacion di nos 
aeropuerto. E mandatario a menciona tambe cu conhuntamente 
cu APA nan ta den pleno ehecucion di e proyecto di Port City 
cu ta encera un inversion di sector priva di casi 1 biyon florin y 
segun e planificacion esaki lo mester bay destaho publico pa 
fin di aña 2021. 


Finalmente Minister Oduber kier a gradici Aruba Airport 
Authority pa tur e esfuerso cu nan ta haci pa Aruba keda ricibi 
mas vuelo. 

MINISTER Geoffrey Wever 


Asuntonan Economico, Comunicacion y Desaroyo Sostenibel 

Minister di Asuntonan Economico, Comunicacion y 
Desaroyo Sostenibel, Geoffrey Wever: 


PABIEN NA TUR STAFF Y PERSONAL 
DI TELEARUBA 

Diaranson 29 di September Telearuba ta cumpli su di 58 “Nos ta conta cu Telearuba ta sigui cu su bon trabou, 
aniversario. Minister di Asuntonan Economico, Comunicacion y 
Desaroyo Sostenibel mr Geoffrey Wever ta manda palabranan 
di felicitacion na tur staff y personal di Telearuba y tambe tur 
esnan cu a yuda carga e compania den tur su añanan. | E A is cis. d 
Telearuba tin un rol Importante di informa y educa. Durante e p BM F Aruba mester a 
prome lunanan di pandemia mes por a mira e importancia di d ÁS ' ii 

"i | i e di i nos TUR! 
Telearuba pa asina informa pueblo di tur e updatenan relaciona — MM = Í 
cu Covid y e reglanan cu mester a wordo implementa. i | aM — — 

kedando semper obhetivo, critico y transparente. 


Masha masha pabien!”. 





— 


" ISLA()0 
Diaranson 29 September 2021 (9) Á 





Departamento di Salud Publico: 


UPDATE 29 DI SEPTEMBER 2021 


Segun resumen di awe 24 persona a recupera y un total di ta ilustra casonan nobo di COVID cu un average semanal di 
24 caso nobo di COVID-19 a keda registra di cual 1 ta no- 19 caso pa dia y un averahe di 'positivity rate” semanal di 10% 
residente. E cifranan aki ta representa un “Positivity rate bou pa dia. 
di nos residentenan di 10%. 

Actualmente na Aruba tin 12 persona interna debi na COVID 
E cantidad di casonan activo di COVID-19 pa awe ta 241y  dicual den ICU tin 4 persona, riba piso general tin 8 persona y 
cantidad di fayecidonan relaciona cu COVID-19 ta 166. Datos | na Colombia tin actualmente 19 persona den Cuido Intensivo. 


29/9/2021 TOTAL RESIDENTE NO-RESIDENTE 


Casonan Nobo 24 23 1 
me 241 213 28 
— 15065 | 13695 1370 
Positivo 15472 14071 14601 
163 








MINISTERIO DI TURISMO, 
SALUBRIDAD PUBLICO 
y DEPORTE 

A) PS : 


Drumi suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cue 


virus aki na nos isla! 
Ami S! 


Mantene 1.5M Laba man Ep Uza tapa boca 


minimo di distancia frecuentemente paden di tur luga 

